
PATVIRTINTA
Rajono savivaldybės administracijos 
direktoriaus

2015 m. kovo 12 d. įsakymu Nr. AT-206
SIŪLYMO INVESTUOTI SAVIVALDYBĖS TURTĄ Į UŽDARĄJĄ AKCINĘ BENDROVĘ „ŠAKIŲ ŠILUMOS TINKLAI“ EKONOMINIS IR SOCIALINIS PAGRINDIMAS

	1.
	Problemos iškėlimas

Rajono savivaldybės taryba 2008 m. kovo 27 d. priėmė sprendimą Nr. T-82, kuriuo skyrė uždarajai akcinei bendrovei „Šakių šilumos tinklai“ lėšas paskolai (2,3 milijono litų), paimtai projekto „Gelgaudiškio miesto šilumos tiekimo sistemos modernizacija“ įgyvendinimui, dengti kredito sutarties Nr. 07-064473-IN galiojimo laikotarpiu (sutarties galiojimas baigsis 2017 m.). Taip pat šiuo sprendimu rajono savivaldybės administracijos direktorius buvo įpareigotas kasmet, rengiant biudžetą, numatyti lėšas grąžintinos paskolos dalies dengimui.

Savivaldybės kontroliuojama uždaroji akcinė bendrovė „Šakių šilumos tinklai“ teikia šilumos tiekimo paslaugą, o šios paslaugos organizavimas yra savarankiškoji savivaldybės funkcija (Vietos savivaldos įstatymo 6 straipsnio 30 punktas). Kad būtų vykdomi finansiniai įsipareigojimai, ir kad uždaroji akcinė bendrovė „Šakių šilumos tinklai“ galėtų tinkamai įgyvendinti savivaldybės funkciją, jai reikia perduoti 74010,90 eurų piniginį įnašą.
Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktas numato savivaldybės turto investavimą, t. y. savivaldybei nuosavybės teise priklausančio turto kaip įnašo perdavimą, didinant uždarosios akcinės bendrovės įstatinį kapitalą, jei savivaldybė yra bendrovės dalyvė (Šakių rajono savivaldybė yra vienintelė visų uždarosios akcinės bendrovės „Šakių šilumos tinklai“ akcijų savininkė), o 2 dalyje nustatyta, jog sprendimą dėl savivaldybei nuosavybės teise priklausančio turto investavimo priima savivaldybės taryba.


	2.
	Tikslas, kurio siekiama priimant sprendimą 
Siūlyti rajono savivaldybės tarybai perduoti uždarajai akcinei bendrovei „Šakių šilumos tinklai“ piniginį įnašą, didinant bendrovės įstatinį kapitalą.



	3.
	Status quo ir galimų alternatyvų tikslui pasiekti vertinimas (pateikiamas apibendrintas alternatyvos aprašymas ir vertinimas): 

	3.1.
	Vertinimo aspektai
	Teigiamas poveikis
	Neigiamas poveikis

	
	Status quo: Uždaroji akcinė bendrovė „Šakių šilumos tinklai“ neturi lėšų Gelgaudiškio šilumos ūkio modernizavimui paimtai paskolai grąžinti, nes Valstybinė kainų ir energetikos kontrolės komisija bendrovei jos veikloje šių lėšų nenumato. 

	
	Atitinkamai sričiai
	Nenumatomas
	Nevykdomas Šakių rajono savivaldybės 2015-2017 metų strateginio veiklos plano Švarios ir sveikos aplinkos ir energijos taupymo programos 12.9. uždavinys.

	
	Ekonomikai
	Nenumatomas
	Bendrovei grąžinant paskolą bankui savo lėšomis, padidėja bendrovės Gelgaudiškio padalinyje realizuotos šiluminės energijos 1 kWh savikaina ir ji viršija vidutinę pardavimo kainą.

	
	Finansams
	Nenumatomas
	Neužtikrinamas ilgalaikės paskolos, paimtos bendrovės vardu projektui „Gelgaudiškio miesto šilumos tiekimo sistemos modernizacija“ įgyvendinti, dalies grąžinimas 2015 metais. Sudaromos prielaidos savivaldybės kontroliuojamai įmonei dirbti nuostolingai.

	
	Socialinei aplinkai
	Nenumatomas
	Nesudaromos sąlygos veiksmingai organizuoti savivaldybės funkcijos atlikimą.

	3.2.
	I alternatyva: Teikti rajono savivaldybės tarybai siūlymą dėl savivaldybės turto investavimo į uždarąją akcinę bendrovę „Šakių šilumos tinklai“.

	
	Atitinkamai sričiai
	Būtų įvykdytas Šakių rajono savivaldybės 2015-2017 metų strateginio veiklos plano Švarios ir sveikos aplinkos ir energijos taupymo programos 12.9. uždavinys.
	Nenumatomas

	
	Ekonomikai
	Bendrovei grąžinant paskolą bankui savivaldybės investuotomis lėšomis, nedidėtų bendrovės Gelgaudiškio padalinyje realizuotos šiluminės energijos 1 kWh savikaina ir ji neviršytų vidutinės pardavimo kainos.
	Nenumatomas

	
	Finansams
	Būtų užtikrintas ilgalaikės paskolos, paimtos bendrovės vardu projektui „Gelgaudiškio miesto šilumos tiekimo sistemos modernizacija“ įgyvendinti, dalies grąžinimas 2015 metais. Nebūtų sudaromos prielaidos savivaldybės kontroliuojamai įmonei dirbti nuostolingai.
	Nenumatomas

	
	Socialinei aplinkai
	Būtų sudarytos palankesnės sąlygos tinkamai organizuoti savivaldybės funkcijos įgyvendinimą.
	Nenumatomas

	3.3.
	II alternatyva: kitų alternatyvų nėra.

	4.
	Siūloma alternatyva: Teikti Šakių rajono savivaldybės tarybai siūlymą dėl savivaldybės turto investavimo į uždarąją akcinę bendrovę „Šakių šilumos tinklai“, t. y. perduoti bendrovei 74010,90 eurų piniginį įnašą, didinant bendrovės įstatinį kapitalą. 



	5.
	Investavimo kriterijai: Investuojant yra tenkinami Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 2 dalies 5, 7 ir 9 punktuose nustatyti investavimo kriterijai:

· investavus bus plėtojama infrastruktūra (gerinama šilumos tiekimo paslaugos kokybė);

· iš investavimo objekto bus gautas ne tik finansinis turtas (42535 paprastųjų vardinių 1,74 euro nominalios vertės akcijų), bet ir užtikrintas veiksmingesnis savivaldybės funkcijos – šilumos tiekimo organizavimo – atlikimas;

· investavimo tikslas ir siekiamas rezultatas nustatytas Šakių rajono savivaldybės tarybos 2015 m. vasario 19 d. sprendimu Nr. T-22 patvirtintame Šakių rajono savivaldybės 2015-2017 metų strateginiame veiklos plane, Švarios ir sveikos aplinkos ir energijos taupymo programos 12.9. uždavinyje (12.9.2. priemonė „Centralizuotos šildymo sistemos sukūrimas Gelgaudiškio mieste“ (UAB "Šakių šilumos tinklai" paskolos grąžinimas).


	6.
	Kita svarbi informacija: Uždaroji akcinė bendrovė „Šakių šilumos tinklai“ 2014 m. gruodžio 10 d. raštu kreipėsi į rajono savivaldybės tarybą, prašydama rajono savivaldybės 2015 metų biudžete numatyti lėšas paskolos, paimtos Gelgaudiškio miesto šilumos ūkio modernizavimui, dalies grąžinimui. Paimtos banko paskolos palūkanas bendrovė moka savo lėšomis (per 8 metus bendrovė bankui sumokėjo 638,818 tūkst. litų palūkanų).

Lėšos numatytos Šakių rajono savivaldybės 2015 metų biudžeto Švarios ir sveikos aplinkos programoje (kodas 12).

